Londen-orkes se dirigent geskors | Maroela Media
Londen-orkes se dirigent geskors
Dirigent Charles Dutoit (Foto: AP Photo/Alex Brandon, File)
Londen se Koninklike Filharmoniese Orkes het gesê sy hoofdirigent, Charles Dutoit, is geskors van alle toekomstige konsertverpligtinge te midde van ernstige bewerings van seksuele oortredings.
Die orkes het Vrydag in ŉ verklaring gesê die besluit is “gesamentlik” met Dutoit geneem. Dit volg ŉ dag ná die Associated Press se berig dat drie operasangeresse en ŉ klassiekemusikant gesê het Dutoit het hulle seksueel aangerand.
Aldus die orkes sal ŉ regsproses gevolg word om die bewerings te ondersoek en Dutoit “moet ŉ regverdige kans kry om regsadvies te bekom en die bewerings teen te staan”.
Dutoit het nie voor die berig in die AP reageer op verskeie versoeke vir kommentaar deur die Koninklike Filharmoniese Orkes of sy kantoor in Montreal nie. Die orkes het gesê Dutoit is met vakansie, maar dat die AP se e-posversoeke direk vir hom aangestuur is. AP het ook Dutoit se kantoor telefonies en per e-pos probeer kontak.
Minste geboortes ooit in Japan in 2017
Die wêreld in foto’s – 22 Desember 2017
Dit wil blyk dat mense deesdae gouer iemand gefire kry met beskuldigings van ongure optrede as finansiele vergrype… dalk moes ons hier ook meer aandag gegee het aan optrede af van die speelveld as daarop, wat sekere menere se aksies betref…